Document ID: /roh_data/filtered/fineweb-2-filterrobots_roh.jsonl.gz/58474

En Svizra crescha il dumber dals novs cas da corona puspè suenter emnas. Il minister da finanzas, Ueli Maurer, ch'è stà persuenter da schluccar svelt las mesiras defenda las decisiuns dal Cussegl federal.
La glieud sto puspè ir a lavurar, pudair sa muventar, discurrer in cun l'auter. Mintgin sto valitar sez il ristg. (...) Uschiglio fa la glieud tuttenina autogiustia, e gliez na lain nus gea er betg.
Ch'il dumber creschia puspè na saja betg propi ina surpraisa, ha Maurer ditg en la «Samstagsrundschau» da Radio SRF.
Quarantina per entrar en Svizra
Quai che pertutga la controlla da quarantina per persunas che turnan dals 29 pajais classifitgads sco «pajais da ristga» vesa Ueli Maurer sco realisabel. El ha però concedì che betg tut las dumondas da dretg davart la quarantina sajan schliadas.